*Tämä artikkeli käsittelee vuonna 2000 syntynyttä jääkiekkoilijaa. Hänen isänsä on vuonna 1974 syntynyt jääkiekkoilija Zdeněk Sedlák.*

**Zdeněk Sedlák** (s. 23. maaliskuuta 2000 Zlín, Tšekki) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan PSG Berani Zlínissä. Hän on pelipaikaltaan oikea laitahyökkääjä, mutta Sedlák osaa pelata myös keskellä. Hän laukoo oikealta.

Ura
---

### Seuraura

Sedlák on HC Zlínin kasvatti. Hän jakoi kaudella 2013–2014 viidellä syöttöpisteellään Tšekin C-nuorten sarjan pudotuspelien syöttöpörssin voiton joukkuetoverinsa Jiří Karafiátin kanssa. Kaudella 2014–2015 Sedlák oli pudotuspeleissä viidellä osumallaan Zlínin C-nuorten paras maalintekijä Jan Václavekin kanssa.

Kaudeksi 2015–2016 Sedlák muutti vain 15-vuotiaana Suomeen ja siirtyi Oulun Kärppien organisaatioon. Hän oli C-nuorten SM-karsinnoissa kymmenellä osumallaan joukkueensa paras maalintekijä, kuten myös C-nuorten SM-sarjan pudotuspeleissä viidellä osumallaan Arttu Nevasaaren kanssa. Sedlák voitti kauden päätteeksi C-nuorten SM-pronssia. Hän pelasi suurimman osan kaudestaan kuitenkin Kärppien B-nuorissa, jossa Sedlák voitti Suomenmestaruuden. Kaudella 2016–2017 hän oli B-nuorten SM-sarjan pudotuspeleissä tehoilla 1+4=5 joukkueen paras syöttähä ja Sedlák jakoi sisäisen pistepörssin voiton Rasmus Kuparin kanssa. Sedlák voitti kauden päätteeksi SM-pronssia. Kaudella 2017–2018 hän voitti sekä A-nuorten SM-hopeaa että B-nuorten SM-pronssia. Kauden 2018–2019 Sedlák pelasi suurimmaksi osaksi Kärppien A-nuorissa, jossa hän voitti Suomenmestaruuden. Helmikuussa 2019 seura lainasi hänet kuitenkin loppukaudeksi Mestis-joukkue Rovaniemen Kiekkoon, jossa Sedlák pelasi 11 runkosarjaottelua tehopistein 2+3=5 ja kuusi playoff-ottelua tehopistein 1+2=3.

Toukokuussa 2019 Sedlák teki Kärppien kanssa 2+1-vuotisen SM-liigasopimuksen. Harjoituskaudella 2019–2020 hän edusti seuran A-nuoria Junior Club World Cupissa, joka päättyi pronssiin. Sedlák voitti koko turnauksen maalipörssin kuudella osumallaan. Syyskuussa Kärpät lainasi hänet toistaiseksi voimassa olevalla sopimuksella yhteistyöseuraansa, Mestis-joukkue Kokkolan Hermekseen. Sedlák oli Suomen Cupissa kolmella osumallaan joukkueen paras maalintekijä Atte Mäkisen kanssa, mutta hänen runkosarjansa oli kuitenkin rikkonainen loukkaantumisen ja maajoukkuekomennuksen vuoksi. Sedlák pelasi Hermeksessä 11 ottelua tehopistein 1+2 ja keräsi teholukeman –2. Hänelle ei lopulta löytynyt pelaavaa paikkaa kokoonpanosta ja Sedlák palasi Kärppien organisaatioon tammikuussa 2020. Jo seuraavana päivänä Kärpät lainasi Sedlákin toistaiseksi voimassa olevalla sopimuksella edellisen kauden seuraansa RoKiin. Hän pelasi siellä kahdeksan runkosarjaottelua tehopistein 1+4=5.

Elokuussa 2020 Kärpät lainasi Sedlákin taas toistaiseksi voimassa olevalla sopimuksella Hermeksen Mestis-joukkueeseen. Hän pelasi siellä kokonaan kauden 2020–2021. Sedlák teki runkosarjassa 26 ottelussa tehot 6+14=20, joilla hän oli joukkueen kolmanneksi paras pistemies. Sedlák voitti myös Hermeksen sisäisen tehotilaston lukemalla +8. Pudotuspeleissä hän teki 12 ottelussa tehot 10+8=18, joilla Sedlák voitti koko Mestiksen piste- ja maalipörssin. Pudotuspelien ensimmäisen kierroksen toisessa ottelussa 3. huhtikuuta 2021 vieraissa TUTO Hockeya vastaan hän ratkaisi Hermekselle puolivälieräpaikan ensimmäisessä jatkoerässä ajassa 71.04. Sedlák teki Hermeksen 3–4-voittoon päättyneessä ottelussa tehot 2+1=3. Ensimmäisessä puolivälieräottelussa 6. huhtikuuta 2021 vieraissa Kiekko-Espoota vastaan hän onnistui tekemään kypärätempun, kun Hermes voitti ottelun lukemin 4–5. Neljännessä finaaliottelussa 27. huhtikuuta 2021 Imatran Ketterää vastaan Sedlák onnistui toistamiseen kypärätempussa, mutta Hermes kuitenkin hävisi ottelun jatkoajalla lukemin 3–4. Joukkueen kausi päättyi lopulta hopeaan. Kärpät ei lopulta käyttänyt Sedlákin sopimuksessa ollutta optiota.

Kaudeksi 2021–2022 Sedlák siirtyi 2+1-vuotisella sopimuksella SM-liigajoukkue Saimaan Palloon. Joukkueen apuvalmentajaksi siirtyi myös hänelle RoKista tuttu Santeri Immonen. Sedlák teki SM-liigadebyyttinsä runkosarjan avauskierroksella 10. syyskuuta 2021 KooKoota vastaan. Hänet merkittiin SaiPan nelosketjun oikeaan laitaan Jaakko Lantan ja Oliver Okuliarin viereen. Sedlák sai ottelussa jääaikaa 12.11 minuuttia. Hänestä tuli SM-liigan kaikkien aikojen kolmas ulkomaalainen toisen polven pelaaja Jakub Šindelin ja Tomáš Jaškon jälkeen. Samaan ylsi myös joukkueensa avauskierroksella Ilveksen Simon Johansson. Jo kahden ottelun jälkeen SaiPa lainasi Sedlákin toistaiseksi voimassa olevalla sopimuksella Imatran Ketterän Mestis-joukkueeseen. Hänen otteensa siellä jäivät kuitenkin vaisuiksi ja Sedlák teki 17 ottelussa vain kaksi maalia. Suomen Cupissa hän pelasi kaksi ottelua tehden yhden syöttöpisteen. Turnaus päättyi Ketterän voittoon. Joulukuussa 2021 SaiPa lopulta lainasi hänet loppukauden kattavalla sopimuksella aiempaan seuraansa RoKiin ja seura tiedotti samalla purkaneensa Sedlákin sopimuksen seuraavasta kaudesta. Hän oli pudotuspeleissä tehoilla 6+5=11 RoKin paras maalintekijä ja Sedlák jakoi joukkueen sisäisen pistepörssin voiton Heikki Huttusen kanssa. Hän voitti kauden päätteeksi Mestis-pronssia.

Sedlák palasi kaudeksi 2022–2023 kotimaahansa ja siirtyi 1+1-vuotisella sopimuksella Extraliga-joukkue HC Plzeňiin. Hän teki ensimmäisen miesten pääsarjamaalinsa runkosarjan avauskierroksella 16. syyskuuta 2022 HC Olomoucia vastaan. Osuma jäi Sedlákin ainoaksi tehopisteeksi hänen alkukaudella pelaamassaan kahdeksassa runkosarjaottelussa. Hän pelasi myös kymmenen ottelua lainalla sarjatasoa alempana 1. česká hokejová ligan HC Klatovyssa, kunnes joulukuussa 2022 Sedlákin sopimus Zlínin kanssa purettiin. Myöhemmin samassa kuussa hän siirtyi loppukauden kattavalla sopimuksella 1. ligassa pelaavaan kasvattajaseuraansa PSG Berani Zlíniin.

### Maajoukkueura

Sedlák pelasi alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Sedlák pelasi myös World Junior A Challengessa vuonna 2018, jolloin hän jakoi neljällä osumallaan koko turnauksen maalipörssin voiton Canada Westin Harrison Blaisdellin kanssa. Yhteensä Sedlák on pelannut 17 nuorten ja 27 poikien maaottelua.

Muuta
-----

Sedlákin isä Zdeněk Sr. on entinen Tšekin maajoukkuehyökkääjä, joka pelasi omalla urallaan pudotuspelit mukaan lukien yhteensä 380 ottelua Tšekin Extraligassa. Hän loi pääsarjauraa myös Suomessa, Sveitsissä, Itävallassa, Valko-Venäjällä, Tanskassa ja Italiassa. Vanhempi Zdeněk on toiminut myöhemmin juniorivalmentajana Zlínissä. Nuoremman Zdeněkin setä Pavel Sedlák on toiminut valmennus- ja seurajohtotehtävissä Tšekin alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Kärpät | A-SM | 1 | 0 | 1 | 1 | 0 | – | – | – | – | – |
| 2017–2018 | Kärpät | A-SM | 34 | 10 | 5 | 15 | 22 | 10 | 1 | 2 | 3 | 8 |
| 2018–2019 | Kärpät | A-SM | 37 | 17 | 16 | 33 | 28 | – | – | – | – | – |
|  | RoKi | Mestis | 11 | 2 | 3 | 5 | 2 | 6 | 1 | 2 | 3 | 2 |
| 2019–2020 | Kärpät | A-SM | 2 | 0 | 0 | 0 | 0 | – | – | – | – | – |
|  | Hermes | Mestis | 11 | 1 | 2 | 3 | 8 | – | – | – | – | – |
|  | RoKi | Mestis | 8 | 1 | 4 | 5 | 6 | – | – | – | – | – |
| 2020–2021 | Hermes | Mestis | 26 | 6 | 14 | 20 | 12 | 12 | 10 | 8 | 18 | 2 |
| 2021–2022 | SaiPa | SM-liiga | 2 | 0 | 0 | 0 | 0 | – | – | – | – | – |
|  | Ketterä | Mestis | 17 | 2 | 0 | 2 | 4 | – | – | – | – | – |
|  | RoKi | Mestis | 28 | 6 | 12 | 18 | 32 | 12 | 6 | 5 | 11 | 14 |
| 2022–2023 | HC Plzeň | ČEL | 8 | 1 | 0 | 1 | 0 | – | – | – | – | – |
|  | HC Klatovy | Tšekki I | 10 | 3 | 11 | 14 | 6 | – | – | – | – | – |
|  | PSG Zlín | Tšekki I |  |  |  |  |  |  |  |  |  |  |
| 1 kausi | yhteensä | ČEL | 8 | 1 | 0 | 1 | 0 | – | – | – | – | – |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 4 kautta | yhteensä | Mestis | 101 | 18 | 35 | 53 | 64 | 30 | 17 | 15 | 32 | 18 |

Lähteet
-------

* Zdeněk Sedlák The Internet Hockey Databasessa (englanniksi)
* Zdeněk Sedlák Eurohockey-sivustolla (englanniksi)
* Zdeněk Sedlák *Elite Prospects*. Everysport Media Group AB.  (englanniksi)

### Viitteet

1. 1 2  RoKi vahvistuu mieluisalla paluumuuttajalla - Tehomies Sedlak palaa Rovaniemelle *twitter.com*.  6.12.2021. RoKi Hockey Oy.  Arkistoitu 6.12.2021. Viitattu 6.12.2021.
2. 1 2 3 4 5 6 7 8  Zdeněk Sedlák *Elite Prospects*. Everysport Media Group AB.  (englanniksi)
3. ↑  Elite Prospects - Award - Czech U16 Playoffs Most Assists *eliteprospects.com*. Everysport Media Group AB. Viitattu 14.9.2021. (englanniksi)
4. ↑  Elite Prospects - HC Zlin U16 *eliteprospects.com*. Everysport Media Group AB. Viitattu 14.9.2021. (englanniksi)
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 14.9.2021. (englanniksi)
6. ↑  Elite Prospects - Kärpät U18 *eliteprospects.com*. Everysport Media Group AB. Viitattu 14.9.2021. (englanniksi)
7. ↑  Huttulan ja Hermosen lainajaksot RoKissa päätökseen – Sedlak matkaa toiseen suuntaan *lapinkansa.fi*.  13.2.2019. Kaleva365 Oy. Viitattu 14.9.2021.
8. ↑  Shaun Heshkan optio käytetty − Kärppien junioreille liigasopimuksia *Jatkoaika.com*.  16.5.2019. Jatkoaika r.y. Viitattu 14.9.2021.
9. ↑  Elite Prospects - JCWC Stats 2018-2019 *eliteprospects.com*. Everysport Media Group AB. Viitattu 14.9.2021. (englanniksi)
10. ↑  REINI JATKAA & SEDLAK LAINALLE *kokkolanhermes.fi*.  2.9.2019. Edustus Hermes ry. Viitattu 14.9.2021.
11. ↑  UUTINEN: ZDENEK SEDLAK PALAA KÄRPPIEN ORGANISAATIOON *kokkolanhermes.fi*.  24.1.2020. Edustus Hermes ry. Viitattu 14.9.2021.
12. ↑  ROKI TÄNÄÄN! *twitter.com*.  25.1.2020. RoKi Hockey Oy. Viitattu 14.9.2021.
13. ↑  TIEDOTE: SEDLAK LAINALLE – TUUPANEN JA LATVALA TRYOUTILLE *kokkolanhermes.fi*.  14.8.2020. Edustus Hermes ry. Viitattu 14.9.2021.
14. ↑  Elite Prospects - Hermes *eliteprospects.com*. Everysport Media Group AB. Viitattu 14.9.2021. (englanniksi)
15. ↑  Hermes nousi jääkiekon Mestiksen pudotuspeleissä kolmen maalin takaa TuTo:n ohi ja jatkaa tiistaina runkosarjan voittajaa vastaan *keskipohjanmaa.fi*.  3.4.2021. KPK Yhtiöt Oyj. Viitattu 14.9.2021.
16. ↑  Gran, Lasse: Hermes otti tiistai-iltana ison askeleen kohti välieriä – Tshekkihyökkääjä Zdenek Sedlak on pelien ja panosten koventuessa liekeissä *kokkola-lehti.fi*.  7.4.2021. KPK Yhtiöt Oyj.  Arkistoitu 14.9.2021. Viitattu 14.9.2021.
17. ↑  Silventoinen, Juho: Zdeněk Sedlákin kypärätemppu ei riittänyt Hermekselle – Mestiksen mestaruus ratkeaa torstaina Imatralla *Jatkoaika.com*.  27.4.2021. Jatkoaika r.y. Viitattu 14.9.2021.
18. ↑  Tilastot *liiga.fi*.  10.9.2021. Jääkiekon SM-liiga Oy. Viitattu 14.9.2021.
19. ↑  Silventoinen, Juho: SaiPa julkisti uuden runkonsa – Pekka Virta odotetusti pääkäskijäksi *Jatkoaika.com*.  17.5.2021. Jatkoaika r.y. Viitattu 14.9.2021.
20. ↑  Seppä, Lassi: SaiPa lainaa Zdeněk Sedlákin Ketterään − hyökkääjä hyppää mukaan Suomen Cupin ratkaisupeleihin *Jatkoaika.com*.  13.9.2021. Jatkoaika r.y. Viitattu 14.9.2021.
21. ↑  SaiPan ja Zdenek Sedlakin tiet eroavat *saipa.fi*.  6.12.2021. Liiga-SaiPa Oy. Viitattu 6.12.2021.
22. ↑  Elite Prospects - RoKi *eliteprospects.com*. Everysport Media Group AB. Viitattu 19.5.2022. (englanniksi)
23. ↑  HC Škoda Plzeň představuje další posilu, přichází Zdeněk Sedlák *hcplzen.cz*.  19.5.2022. HC Plzeň 1929 s.r.o. Viitattu 7.2.2023. (tšekiksi)
24. ↑  HC Škoda Plzeň - HC Olomouc, 16.09.2022 *hokej.cz*.  16.9.2022. BPA sport marketing a.s. ve spolupráci s eSports.cz, s.r.o. Viitattu 7.2.2023. (tšekiksi)
25. ↑  Zdeněk Sedlák končí v HC Škoda Plzeň *hcplzen.cz*.  8.12.2022. HC Plzeň 1929 s.r.o. Viitattu 7.2.2023. (tšekiksi)
26. ↑  Posila pro Berany! Útočník Zdeněk Sedlák podepsal smlouvu do konce sezóny *beranizlin.cz*.  16.12.2022. PSG Berani Zlín, s. r. o. Viitattu 7.2.2023. (tšekiksi)
27. ↑  Elite Prospects - WJAC-19 Stats 2018-2019 *eliteprospects.com*. Everysport Media Group AB. Viitattu 14.9.2021. (englanniksi)
28. ↑  Zdeněk Sedlák *Elite Prospects*. Everysport Media Group AB.  (englanniksi)
29. ↑  Elite Prospects - Pavel Sedlak Team Staff Profile *eliteprospects.com*. Everysport Media Group AB. Viitattu 14.9.2021. (englanniksi)